CELEX: 62012CN0445
Language: mt
Date: 2012-10-03 00:00:00
Title: Kawża C-445/12 P: Appell ippreżentat fit- 3 ta’ Ottubru 2012 minn Rivella International AG mis-sentenza mogħtija mill-Qorti Ġenerali (Is-Sitt Awla) fit- 12 ta’ Lulju 2012 fil-Kawża T-170/11 — Rivella International AG vs L-Uffiċċju għall-Armonizzazzjoni fis-Suq Intern (Trade marks u Disinni)

24.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 366/27
            
         Appell ippreżentat fit-3 ta’ Ottubru 2012 minn Rivella International AG mis-sentenza mogħtija mill-Qorti Ġenerali (Is-Sitt Awla) fit-12 ta’ Lulju 2012 fil-Kawża T-170/11 — Rivella International AG vs L-Uffiċċju għall-Armonizzazzjoni fis-Suq Intern (Trade marks u Disinni)
   (Kawża C-445/12 P)
   2012/C 366/48
   Lingwa tal-kawża: il-Ġermaniż
   
      Partijiet
   
   
      Appellanti: Rivella International AG (rappreżentanti: C. Spintig, S. Pietzcker, R. Jacobs, avukati)
   
      Partijiet oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni), Baskaya di Baskay Alim e C. Sas
   
      Talbiet tal-appellanti
   
   
               —
            
            
               tannulla s-sentenza appellata u tirrinvija l-kawża quddiem il-Qorti Ġenerali;
            
         
               —
            
            
               tikkundanna lill-UASI għall-ispejjeż sostnuti fl-ewwel istanza u fl-appell.
            
         
      Aggravji u argumenti prinċipali
   
   L-appellanti tikkontesta, b’dan l-appell, is-sentenza tal-Qorti Ġenerali (Is-Sitt Awla), tat-12 ta’ Lulju 2012, li ddeċidiet dwar rikors mid-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-10 ta’ Jannar 2011 (Każ R 534/2010-4), rigward proċidementi ta’ oppożizzjoni bejn Rivella International AG u Baskaya di Baskaya Alim e C. Sas.
   L-appellanti tinvoka l-aggravji li ġejjin:
   Il-Qorti Ġenerali kisret l-Artikolu 42(2) u (3) tar-Regolament Nru 207/2009 (1) sa fejn:
   
               —
            
            
               talbet il-prova ta’ użu ġenwin mit-trade mark li fuqha hija bbażata l-oppożizzjoni, minkejja li din it-trade mark la hija trade mark Komunitarja u lanqas “trade mark nazzjonali preċedenti”, iżda l-parti Ġermaniża ta’ trade mark irreġistrata fuq il-livell internazzjonali;
            
         
               —
            
            
               qieset li l-kwistjoni tat-territorju ta’ użu minn trade mark preċedenti (internazzjonali) rreġistrata hija rregolata esklużivament mir-Regolament Nru 207/2009, u li d-dritt nazzjonali tal-Istati Membri huwa applikabbli biss sussidjarjament f’dan ir-rigward;
            
         
               —
            
            
               ma ħaditx inkunsiderazzjoni l-fatt li tali interpretazzjoni twassal għal riżultat mhux mixtieq mir-Regolament Nru 207/2009 u, b’mod partikolari mit-tielet premessa tiegħu, jiġifieri diverġenza bejn ir-reġistrazzjoni u l-possibbiltajiet ta’ użu minn trade mark Komunitarja, lil hinn mill-każijiet previsti b’mod espliċitu mir-Regolament.
            
         
      (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).